# Zápisnica

**zo zasadnutia Obecného zastupiteľstva obce Veľký Grob zo dňa 8.6.2017**

Prítomný : Viliam Rigo – starosta obce

Prítomní poslanci: Roman Brinza, Zimermanová Vlasta, Šenkárik Jozef, Popovičová Jana (viď prezenčná listina) , hlavný kontrolór Ľudovít Mézeš

Ospravedlnení: Ing. Vladimír Fiala, Jaroslav Uher

Neprítomný: Miroslav Fero

Účasťou 4 poslancov bolo zastupiteľstvo uznášania schopné.

**Program rokovania :**

1. Otvorenie zasadnutia
2. Určenie zapisovateľa
3. Určenie overovateľov zápisnice
4. Kontrola plnenia uznesení z predchádzajúcich zasadnutí OZ
5. Žiadosti a došlé spisy
6. Záverečný účet obce za rok 2016
7. Predloženie žiadosti o Ž o NFP na SO
8. Príprava akcie „Obecné dni“
9. Informácie o vykonaných činnostiach v obci od posledného zasadnutia dňa 9.3.2017
10. Diskusia
11. Návrh na uznesenie
12. Záver zasadnutia

**Priebeh zasadnutia:**

**1. Otvorenie zasadnutia**

Na úvod zasadnutia starosta obce Viliam Rigo privítal všetkých prítomných.

**2. Určenie zapisovateľa**

V zmysle rozhodnutia prítomných za zapisovateľa bola určená:

Popovičová Jana

**3. Určenie overovateľov zápisnice**

Za overovateľov zápisnice boli určení :

Zimermanová Vlasta, Brinza Roman

Hlasovanie :

ZA : 4

#### PROTI : 0

ZDRŽAL SA : 0

**4. Kontrola plnenia uznesení z predchádzajúcich zasadnutí OZ**

Starosta obce prečítal uznesenia z predchádzajúceho zasadnutia zo dňa 9.3.2017. Obecné zastupiteľstvo vo Veľkom Grobe zobralo na vedomie kontrolu plnenia uznesení z predchádzajúceho obdobia.

**5. Žiadosti a došlé spisy**

5.1. Došlý spis číslo 236/2017

Žiadateľ: Tomášeková Andrea, Veľký Grob 177

Žiadosť o pridelenie trvalého pobytu

**Uznesenie č. 15/2017**

Obecné zastupiteľstvo vo Veľkom Grobe súhlasí s pridelením trvalého pobytu pani Tomášekovej Andrei v nájomnom byte č.1, Veľký Grob 268.

Hlasovanie :

ZA : 4

#### PROTI : 0

ZDRŽAL SA : 0

5.2. Došlý spis 241/2017

Žiadateľ: Hanková Mária, Veľký Grob 437

Žiadosť o odkúpenie parcely č.1004/18 vo výmere 77 m2

**Uznesenie č. 16/2017**

Obecné zastupiteľstvo vo Veľkom Grobe súhlasí so žiadosťou o odkúpenie parcely č.1004/18. v celkovej výmere 77 m2. Jedná sa o  ornú pôdu, ktorá priamo susedí s ich pozemkom. Obec ornú pôdu nevyužíva a preto obecné zastupiteľstvo súhlasilo s odpredajom parcely v celkovej hodnote 400 eur. Náklady na vklad do katastra znáša v plnej výške kupujúci.

Hlasovanie :

ZA : 4

#### PROTI : 0

ZDRŽAL SA : 0

Počas rokovania sa s ospravedlnením za meškanie dostavil na OZ poslanec Miroslav Fero, ktorý sa dodatočne zapísal do prezenčnej listiny.

**6. Záverečný účet obce za rok 2016**

Obecné zastupiteľstvo sa podrobne oboznámilo s predloženým návrhom Záverečného účtu obce za rok 2016. Zastupiteľstvo sa tiež oboznámilo so stanoviskom hlavného kontrolóra k Záverečnému účtu obce za rok 2016, ktoré následne zobralo na vedomie.

**Uznesenie č. 17/2017**

Obecné zastupiteľstvo vo Veľkom Grobe schvaľuje Záverečný účet obce 2016 bez výhrad.

Hlasovanie :

ZA : 5

#### PROTI : 0

ZDRŽAL SA : 0

**7. Predloženie žiadosti o nenávratný finančný príspevok** (Ž o NFP)na SO pre realizáciu projektu „Zateplenie a obnova Obecného úradu Veľký Grob“ (zateplenie, vybudovanie výťahu, solárne panely). V súvislosti s realizáciou projektu starosta obce predložil návrh na 5% spolufinancovanie tohto projektu z rozpočtu obce. Predbežná cena tohto projektu však uvedená nebola.

**Uznesenie č. 18/2017**

Obecné zastupiteľstvo schvaľuje predloženie Ž o NFP na SO a 5% spolufinancovanie projektu Zateplenia a obnovy Obecného úradu Veľký Grob z rozpočtu obce.

Hlasovanie :

ZA : 5

#### PROTI : 0

ZDRŽAL SA : 0

**8. Príprava akcie „Obecné dni 2017“**

Obecné zastupiteľstvo rokovalo o príprave programu akcie „Obecné dni 2017“, so zameraním sa na 760. výročie prvej písomnej zmienky o obci.

Obecné zastupiteľstvo berie informáciu o uskutočnení akcie Obecné dni 2017 na vedomie.

**9. Informácie o vykonaných činnostiach v obci od posledného zasadnutia dňa 9.3.2017**

Starosta obce informoval :

* o prebiehajúcej rekonštrukcii verejného osvetlenia
* o pokračovaní prípravných prác k výstavbe novej bytovky. Aktuálne sa rieši odpadová zberná nádoba (žumpa). Celá stavba by mala byť skolaudovaná na prelome 2017/2018
* pokračuje sa vo vybavovaní ohľadom zmeny územného plánu (zmena ÚP schválená Uznesením 12/2017 dňa 9.3.2017)
* dokončujú sa aktivity ohľadom zberného dvora ( projekt schválený Uznesením 11/2017 dňa 9.3.2017)
* o akcii „Deň Zeme“ z marca 2017. Akciu vyhodnotil ako veľmi úspešnú
* informoval o príprave pravidelnej pasportizácie obce (obnova osadenia dopravných značiek), keďže posledná bola vykonaná ešte v roku 1998

 - o nutnosti vykonania čerpacej  skúšky

 - o ukončení dlhoročne trvajúcich terénnych úpravách zo strany Vodohospodárskeho

 podniku na potoku (presmerovanie toku) pri čerpacej stanici.

**10. Diskusia**

1. príspevok - Rigo Viliam

 Predložil návrh na obnovu, resp. znovuvytvorenie odvodňovacích výkopov, hlavne v oblasti

 kde je riziko stekajúcej vody (napr. pred kultúrnym domom)

 Poslanci zobrali informáciu na vedomie, k hlasovaniu návrh predložený nebol.

2. príspevok - Popovičová Jana

 Podala návrh na oficiálne pomenovanie ulíc.

 Z vyjadrenia prítomných vyplynulo, že zatiaľ sa neuvažuje o tejto činnosti pre vysoké

 finančné náklady s tým spojené pre obec , aj obyvateľov obce (výmena dokladov a pod.)

3. príspevok - Popovičová Jana

 Dala na zváženie zmenu štruktúry dokumentov Rozpočtu aj Záverečného účtu a to z dôvodu lepšej prehľadnosti.

Poslanci zobrali informáciu na vedomie, k hlasovaniu návrh predložený nebol.

4. príspevok - Zimermanová Vlasta a Popovičová Jana

 navrhujú osobnú účasť riaditeľky ZŠ a MŠ na budúcom zasadnutí obecného zastupiteľstva. Ocenili by sme, keby bola zastupiteľstvu predložená a prezentovaná metodika prideľovania miest v škôlke. Ďalej by sme ocenili informáciu o finančnom hospodárení v ZŠ a MŠ. V súvislosti s tým, bolo konštatované, že dosť často nie je zabezpečená operatívna dostupnosť pevnej telefonickej linky na riaditeľku počas riadnej prevádzky ZŠ a MŠ. V prípade, ak pani riaditeľka má pridelený služobný mobilný telefón, mohol by byť zverejnený na ich web stránke, a na web stránke obce.

Poslanci zobrali tento návrh na vedomie, k hlasovaniu návrh predložený nebol.

5. príspevok - Popovičová Jana

 Uviedla nedostatky vo zverejnení viacerých informácií, ktoré by mali byť občanom prístupné, preto odporúča niektoré zmeny na oficiálnej web stránke obce

* odporúča informovať občanov o zasadnutí obecného zastupitelstva s dostatočným predstihom
* odporúča k menám poslancov uviesť kontakt (tel. č. , e-mail) a foto
* odporúča zverejňovať všetky projekty v sumárnom zozname, ktoré realizovala, realizuje a bude realizovať obec (dá sa to vyčítať zo scanov Zmlúv, ale toto je neprehľadné nepraktické je aj rozklikávanie oscanovaných zmlúv, tieto by mali byť uložené jako jeden dokument a nie po jednotlivých stranách. Občan by mal dostať hľadanú informáciu kompletne po jednom kliknutí . Rozklikávať viacstranové dokumenty po jednotlivých prílohách je zdĺhavé
* odporúča rozšíriť ponuku žiadostí a iných tlačív
* upozornila na to, že na webe nie je k nahliadnutiu schválený Rozpočet obce
* rozšírila by informácie o ogranizáciách a spolkoch evidovaných na webe (napr. o zoznam členov, podmienky členstva, ich aktivity a pod.
* v časti Úradná tabuľa nie je žiadna informácia
* v časti Územný plán obce je na webe informácia, že tento je k nahliadnutiu iba na O c Ú, mal by byť prístupný aj v elektronickej podobe
* v časti Komunitný plán sociálnych služieb 2013-2020 je zobrazený iba informačný text a na s tým súvisiacom linku sa nezobrazuje žiadna ďalšia informácia
* odporúča zmeniť štruktúru zobrazenia aktualít, ktoré sa zobrazujú na viacerých obrazovkách ,ale celý text je potrebné rozkliknúť až v ďalšej obrazovke , preto odporúča uvádzať celý text oznamu hneď na prvej obrazovke alebo v časti Úradná tabuľa. V tejto súvislosti navrhuje, aby sa vyhlásenia v obecnom rozhlase uvádzali aktuálne aj na webovej stránke, nakoľko mnoho občanov je v tej dobe väčšinou v práci a vo večerných hodinách sa vyhlásenia v rozhlase neopakujú. Zároveň navrhuje oznamovať na webe mená zosnulých, termíny a mená účastníkov svadobných obradov, samozrejme so súhlasom dotknutých osob
* navrhuje aby sa zverejnili mená a adresy dlžníkov za nezaplatené dane (budovy,pozemky,za psa) na webe , na úradnej tabuli pred obecným úradom

* odporúča zverejňovať aj termíny poľovačiek
* v časti Kultúra a šport je Kalendár akcií neaktuálny
* v časti Kultúra a šport je Šport prázdny a pritom obec dotuje dva športové kluby
* odporúča vytvoriť novú záložku „Služby občanom, kde by bol zoznam služieb za poplatok, ktoré vie O c Ú pre občanov vykonať a odkazy na všetky verejné organizácie ( fary, zdravotníctvo,škola, škôlka, teda všetko , čo je pod Kontakty a info)

 Poslanci zobrali tieto pripomienky na vedomie, návrh na schválenie zmien predložený nebol.

**11. Návrh na uznesenie**

**Uznesenie č. 19/2017**

Obecné zastupiteľstvo vo Veľkom Grobe súhlasí so znením uznesení.

Hlasovanie :

ZA : 5

#### PROTI : 0

ZDRŽAL SA : 0

**12. Záver zasadnutia**

Starosta obce poďakoval prítomným za účasť.

Vo Veľkom Grobe dňa 8.6.2017

Zapísala :Popovičová Jana

 Viliam Rigo

 starosta obce